теглото и максималната излъчвана
 мощност. Определянето на максимален обем с цел ограничаване на визуалното
 въздействие на точка за безжичен достъп с малък обхват следва да позволи
 гъвкавост при проектирането и приспособимост към физическите и
 техническите характеристики на поддържащата конструкция.
 (6) Проучването за Комисията „Облекчен режим за разгръщане на точки за
 безжичен достъп в ограничени зони (малки клетки)4“ показва, че обем от 30
 литра би бил достатъчен, за да се поместят основните елементи на точка за
 безжичен достъп с малък обхват и същевременно да се гарантира, че
 съоръжението е визуално ненатрапващо се. Този максимален обем следва да се
 прилага за всяка инсталация на точка за безжичен достъп с малък обхват,
 обслужваща един или повече ползватели на радиочестотен спектър, както и на
 множество точки за безжичен достъп с малък обхват, използващи съвместно
 инфраструктура с малка площ, като например стълб на улично осветление,
 светофар, билборд или автобусна спирка, при което е вероятно поради
 физическите размери и/или гъстотата на инсталиране в дадена зона да възникне
 визуално претрупване.
 (7) Точките за безжичен достъп с малък обхват следва да отговарят на европейския
 хармонизиран стандарт EN 62232:20175 „Определяне на напрегнатост на RF
 поле, плътност на мощността и специфичната погълната мощност (SAR) в
 близост до радиокомуникационни базови станции за целите на оценяването на
 облъчването на човека“. Този стандарт предоставя методика за монтиране на
 базови станции, при която се взема предвид тяхната емисионна мощност с цел
 да се оцени експозицията на човека на електромагнитни полета („ЕМП“) и която
 е в съответствие с граничните стойности, определени в Препоръка 1999/519/ЕО.
 Към този стандарт се препраща също в раздел 6.1 от европейския хармонизиран
 стандарт EN 50401:2017 „Стандарт за продукт за демонстриране на
 съответствието на устройства/съоръжения на базови станции с граничните
 стойности на облъчване от радиочестотни електромагнитни полета (110 MHz—
 100 GHz) при пускане в експлоатация“ във връзка с оценката на съответствието
 на точка за безжичен достъп, въведена в експлоатация в своята оперативна
 2
 Препоръка 1999/519/ЕО на Съвета от 12 юли 1999 г. относно ограниченията при излагането на
 обикновени граждани на действието на електромагнитни полета (от 0 Hz до 300 GHz) (ОВ L 199,
 30.7.1999 г., стр. 59).
 3
 Директива 2014/53/ЕС на Европейския парламент и на Съвета от 16 април 2014 г. за хармонизирането
 на законодателствата на държавите членки във връзка с предоставянето на пазара на радиосъоръжения
 и за отмяна на Директива 1999/5/ЕО (ОВ L 153, 22.5.2014 г., стр. 62).
 4
 Smart 2018/0017, https://op.europa.eu/en/publication-detail/-/publication/463e2d3d-1d8f-11ea-95ab-
 01aa75ed71a1/language-en/format-PDF/source-112125706
 5
 Приложимо за честотния обхват 110 MHz—100 GHz.
 BG 2 BG
 ---pagebreak--- среда, с граничните стойности на експозиция на ЕМП, определени в Препоръка
 1999/519/ЕО.
 (8) Стандарт EN 62232:2017 се прилага за всички видове базови станции, обхванати
 в пет инсталационни класа, отговарящи на различни гранични стойности за
 тяхната еквивалентна изотропно излъчвана мощност (EIRP), съответно от
 няколко миливата (клас E0), 2 W (клас E2), 10 W (клас E10), 100 W (клас E100) и
 над 100 W (клас E+). Като се имат предвид разстоянията за безопасност при
 монтирането, които трябва да се спазват съгласно посочения стандарт, и тъй
 като Директива (ЕС) 2018/1972 предвижда точките за безжичен достъп с малък
 обхват да